16.3.2022
RO
Jurnalul Oficial al Uniunii Europene
L 88/53
(250) Alte restricții la export includ cerințe de acordare a licențelor și o listă a exportatorilor calificați (limitată, în practică, la întreprinderea comercială de stat Metal and Mineral Trading Corporation) pentru anumite tipuri de minereu de crom, precum și o suprataxă de congestionare percepută pe baza tarifului de bază pentru transportul de marfă ale Căilor Ferate indiene în cazul transportului feroviar de minereu de crom către Bangladesh și Pakistan (fiind singurele țări care au legătură feroviară cu India).
(251) Efectul cel mai vizibil al politicii a fost reducerea impresionantă a volumului exporturilor de minereu de crom în urma introducerii restricțiilor specifice la export în 2008 și, ulterior, ca urmare a extinderii acestora în 2012.
Evoluția exportului de minereu de crom este ilustrată de graficul de mai jos: IND, exporturi de crom (SA 261000)
(252) Prin urmare, restricțiile specifice la export au atins obiectivul urmărit de GI de a descuraja exporturile și de a menține minereul de crom disponibil pentru industria internă din aval.
(253) Aceste volume de export trebuie privite în contextul consumului intern de minereu de crom.
În răspunsul său, GI a furnizat doar date limitate privind exportul de minereu de crom [exercițiul financiar (denumit în continuare „EF”) 18/19 (50) – EF20/21], în timp ce cifrele referitoare la producția și consumul intern au fost furnizate pentru perioada EF16/17 – EF19/20.
Ambele seturi de date sunt furnizate cu titlu confidențial.
Cu toate acestea, este posibil să se facă, pe această bază, o comparație între volumul exporturilor și consumul intern pentru EF19/20 (care acoperă 9 luni din PA) și pentru perioada precedentă EF18/19.
În ambele exerciții financiare, volumul exporturilor nu a depășit 1,5 % din consumul intern.
Ar trebui remarcat faptul că cota importurilor pe piața internă a fost, de asemenea, nesemnificativă.
(254) Piața indiană a prezentat, de asemenea, o supracapacitate de producție constantă și irațională în comparație cu suma consumului intern și a exporturilor minus importurile.
Această supracapacitate nu a putut fi explicată de GI.
Ea poate fi explicată, prin urmare, numai prin faptul că societățile de exploatare minieră, inclusiv ODMC, din sectorul minereului de crom, au exercitat funcții guvernamentale (în special, asigurând aprovizionarea adecvată cu minereu de crom în conformitate cu obiectivele de politică ale GI de a sprijini industria din aval și de a adăuga valoare lanțului de aprovizionare).
(255) În al doilea rând, Comisia a constatat că, în conformitate cu Normele de concesiune privind mineralele din 2016 ale GI, minele care fac obiectul utilizării captive au drept de preemțiune la expirarea contractului lor de leasing minier.
Articolul 8a din Legea privind minele și dezvoltarea mineralelor din 1957 (astfel cum a fost modificată în 2015) prevede, de asemenea, perioade prelungite de leasing minier pentru utilizatorii captivi și reiterează dreptul de preemțiune în cadrul licitațiilor pentru contractele de leasing minier pentru utilizatorii captivi.
Aceasta permite ca contractele de leasing minier să rămână preponderent în mâinile producătorilor captivi de ferocrom din aval, în (50) „EFx/x+1” acoperă perioada cuprinsă între data de 1 aprilie a anului x și data de 31 martie a anului x+1.